internet vaartha 158 Views
బెంగళూరు : ఐటిసేవల రెండో అతిపెద్ద కంపెనీ ఇన్ఫోసిస్‌ ఉద్యోగులకు తాయిలాలు ప్రకటించింది. దాదాపు 13 ఏళ్ల తర్వాత కంపెనీ ఎంప్లాయీ స్టాక్‌ ఆప్షన్‌ప్రోగ్రామ్‌ (ఇఎస్‌ఒపి)ని ప్రకటించింది. ఉద్యోగులు కంపెనీని తరచూ వీడివెళ్లిపోవడాన్ని కట్టడిచేసేం దుకే ఇన్ఫోసిస్‌ ఈవ్యూహం అమలు చేస్తోంది. కంపెనీ సిఒఒ ప్రవీణ్‌రావు మాట్లాడుతూ సుమారు 13ఏళ్ల తర్వాత తిరిగి ప్రారంభించా మన్నారు. ఈపథకం వల్ల ఉద్యోగులు కంపెనీలో ఈక్విటీని సొంతంచేసుకునే అవకాశంఉంటుంది. అంతే కాకుండా విధి నిర్వహణలో నైతిక నియమావళి పెరుగుతుందని ఆయన అన్నారు. జూన్‌త్రైమాసికంలో ఎక్కువ మంది ఉద్యోగులు కంపెనీని వెళుతున్నట్లు తేలడంతో కంపెనీ ఈ విధానం ప్రకటించింది. 17.3శాతం నుంచి 21శాతానికి కంపెనీ ఉద్యోగులు వీడుతున్నట్లు తేలింది. ఇన్ఫోసిస్‌లో ప్రస్తు తం ఈ త్రైమాసికంలో 13,268 మందిని కొత్తగా తీసుకుంది. అయితే 10,262 మంది ఉద్యోగులు కంపెనీని వీడి వెళ్లిపోయారు. నికరంగా కొత్త ఉద్యోగులు 3006 మంది ఉన్నట్లు ఇన్ఫోసిస్‌ వివరించింది. అయితే వీరిలో కొందరు ఉద్యోగులు ఉన్నత చదువుల కోసం వెళినట్లు కంపెనీ ప్రకటించింది. ఎక్కువ పనితీరు చూపించే ప్రతిభకలిగిన ఉద్యోగులు వెళ్లడం అనేది తగ్గిందని అంత ఆందోళనలేదని ప్రవీణ్‌రావు వివరిం చారు. జూన్‌ 30వ తేదీనాటికి ఇన్ఫోసిస్‌లో 1.97లక్షలమంది ఉద్యోగులున్నట్లు తేలింది. ఇన్ఫోసిస్‌ షేర్లు 10 శాతం దిగజారాయి. ఐటిమేజర్‌ తొలిత్రైమాసిక ఫలితాలు మార్కెట్లకు రుచించలేదనే చెప్పాలి.